****

****FLIR julkistaa Raymarine LightHouse -käyttöjärjestelmän uuden päivityksen****

***Veloitukseton LightHouse 3.4 -päivitys antaa käyttöön viihdettä, uusia ominaisuuksia ja laajemman yhdistettävyyden***

****WILSONVILLE, OR** (4. huhtikuuta 2018) – Mikä tekee karttaplotterista monitoiminäytön? Suorituskyky, teknologia ja yhdistettävyys. FLIR on iloinen voidessaan julkistaa LightHouse-version 3.4, joka on Raymarinen LightHouse 3 -käyttöjärjestelmän uusin ilmainen päivitys.**

**Päivitetyillä ja parannetuilla ominaisuuksilla varustettu Lighthouse 3.4 tuo ulottuvillesi toimintoja ja digitaalisia palveluita, jotka aikaisemmin löytyivät vain matkapuhelimista ja olohuoneestasi.**

**LightHouse-version 3.4 tärkeimmät parannukset:**

****Lighthouse Apps: viihdettä, viestintää ja integroitavuutta****

**LightHouse Apps on uusi kiehtova tapa laajentaa LightHouse-käyttöjärjestelmän tehoa ja ominaisuuksia. Raymarine jatkaa LightHouse Apps -ominaisuuksien laajentamista tarjoamalla tuen muun muassa Seakeeper Gyro Stabilizer Controlille ja Mazu-satelliittitietoliikenteelle. LightHouse Apps on saatavana vain Axiom- ja Axiom Pro -laitteisiin.**

****Bluetooth™-audiolähtö****

**LightHouse 3.4 lisää myös Bluetooth-audiotuen Axiom- ja Axiom Pro -monitoiminäyttöihin. Yhdistämällä Axiomin Bluetooth-yhteyden välityksellä veneen stereojärjestelmään tai Bluetooth-yhteensopiviin kaiuttimiin voit nauttia suoratoistoelokuvien ja -musiikin digitaaliäänestä. Bluetooth-audio on saatavana vain Axiom- ja Axiom Pro -laitteisiin.**

**Muita LightHouse-version 3.4 ominaisuuksia:**

* Aluksen hälytysten historia ja hallinta. LightHouse 3.4:n aloitusnäytöstä on nyt helppo käyttää suoraan hälytysasetuksia ja tarkastella hälytyshistoriaa.
* Lähellä olevien kohteiden näyttö kartalla. Voit avata lähellä olevien kohteiden valikon painamalla pitkään kartan mitä tahansa kohtaa. Näin voit tarkastella luetteloa karttaan liittyvistä kohdepisteistä, kuten hylyistä, venesatamista, huoltoasemista jne.
* Vuoroveden ja vuorovesivirtojen näyttö. Ottamalla vuorovesinäytön käyttöön karttanäytössä näet välittömästi kaikkien lähellä olevien vuoroveden korkeuden ja virtauksen mittausasemien tiedot.
* Polttoaineensäästötyökalut. Polttoaineensäästötoiminto toimii yhdessä NMEA2000-yhteensopivien moottori- ja polttoainesäiliöantureiden kanssa. Voit tarkastella tosiaikaisia tietoja hetkellisestä polttoaineenkulutuksesta, toimintamatkasta ja polttoainetaloudellisuudesta sekä saada hälytyksiä polttoaineen vähäisestä määrästä.
* Monitoiminäyttöjen ja muiden laitteiden verkkohimmennystoiminto. LightHouse 3.4 on nyt yhteensopiva Raymarinen verkkohimmennysjärjestelmän kanssa. Verkkohimmennystä käytetään myös Raymarinen i50-, i60- ja i70-laitteissa sekä autopilottiohjausyksiköissä. Voit himmentää tai kirkastaa koko ohjaamon yhdellä komennolla.
* Mukautettavat näyttökuvat. Voit lisätä Axiom-näyttöösi henkilökohtaisen silauksen valitsemalla oman suosikki kuvasi aloitusnäytön käynnistyskuvaksi. Näin voit muistella tärkeää hetkeä, juhlistaa venettäsi tai vain vaihdella kuvaa huvin vuoksi.

****Päivitä tänään ja pidä järjestelmäsi ajan tasalla****

LightHouse 3.4 on nyt saatavana veloituksetta Raymarine.com-sivustosta. Voit päivittää monitoiminäyttösi myös sen sisäisen langattoman verkko-ominaisuuden kautta, kun käytettävissä on langaton Internet-yhteys. Täydelliset tiedot Raymarine-ohjelmistopäivityksistä ovat aina käytettävissä [verkossa](http://click.icptrack.com/icp/rclick.php?d=jjiXoF3Cf8NfV-NNtAkNpQC-pI7iox1K&w=4&destination=http%3A%2F%2Fwww.raymarine.com%2Fmultifunction-displays%2Flighthouse3%2Fv3-4%2F).

####

**FLIR Systems**

*Vuonna 1978 perustettu FLIR Systems, jonka pääkonttori on Oregonin Wilsonvillessä Yhdysvalloissa, on tilannetietoisuutta parantavien, ihmishenkien pelastamisessa avustavien, tuottavuutta parantavien ja ympäristönsuojelua tehostavien anturijärjestelmien maailman johtava valmistaja. FLIRin palveluksessa on lähes 3 500 henkilöä. Yrityksen visiona on olla ”maailman kuudes aisti’” kehittämällä lämpökuvantamisteknologioita ja tukiteknologioita, joiden tukemana se pystyy toimittamaan innovatiivisia ja älykkäitä ratkaisuja turvallisuuden ja valvonnan, ympäristö- ja olosuhdevalvonnan, ulkoilun, konenäön, navigoinnin sekä uhkien kehittyneen tunnistuksen tarpeisiin. Lisätietoja saat osoitteesta* [*www.flir.com*](http://www.flir.com/) *ja seuraamalla tunnistetta* [*@flir*](http://www.twitter.com/flir)*.*

**Raymarine:**

*Raymarine on maailman johtava yritys merielektroniikan alalla. Se kehittää ja valmistaa markkinoiden laajinta valikoimaa elektroniikkatuotteita vapaa-ajan veneilyyn ja kevyeen ammattikäyttöön* *Huippuluokan suorituskykyä ja helppokäyttöisyyttä silmällä pitäen suunniteltuja, palkittuja tuotteita on saatavana maailmanlaajuisen jälleenmyyjä- ja jakelijaverkoston välityksellä. Raymarinen tuotevalikoimaan sisältyy tutkia, autopilotteja, GPS-yksikköjä, mittareita, kaikuluotaimia, viestintävälineitä ja integroituja järjestelmiä. Raymarine on FLIR Systemsin, maailman johtavan lämpökuvausyrityksen, tuotemerkki. Lisätietoja Raymarinesta on osoitteessa* [*www.raymarine.com*](http://www.raymarine.com)*.*

**Yhteyshenkilö:**

**Karen Bartlett**

**Saltwater Stone**

+44 (0) 1202 669 244

k.bartlett@saltwater-stone.com